**Výzva na predloženie cenovej ponuky**

*v rámci postupu verejného obstarávania podľa § 117 – zadávanie zákaziek z nízkymi hodnotami zákona č. 343/2015 Z. z. o verejnom obstarávaní a o zmene a doplnení niektorých zákonov.*

1. **Identifikácia verejného obstarávateľa:**

Názov organizácie: Domov dôchodcov a DSS pre dospelých - Sereď

Zastúpený: Mgr. Marta Németová – riaditeľka DD a DSS

IČO: 30996678

DIČ: 2021018373

Kontaktná osoba: Mgr. Marta Németová

Sídlo organizácie: Dolnočepenská 1620/27, 926 00 Sereď

Tel: 031/7894933

e-mail: nemethova.marta@zupa-tt.sk

**2. Predmet zákazky:**

Tiesňové volanie pavilón "C" a "D"

1. **Opis predmetu zákazky**:

Predmetom zákazky je systém navrhnutý pre pokrytie potrieb privolania pomoci pacient-sestra, komunikácie medzi personálom sestra-sestra a sestra-lekár formou preddefinovaných textových správ. Systém využíva na bezdrôtovú komunikáciu na vyhradenom frekvenčnom pásme pre sociálne alarmy. Personál využíva na spracovanie alarmov osobné mobilné jednotky s jasne konkrétnou správou o alarme. Pacienti používajú na privolanie pomoci bezdrôtové nástenné tlačidlá.

Funkcionalita systému sestra-pacient:

* privolanie pomoci pacient-sestra kdekoľvek v priestoroch zariadenia a predanie správy sestre, ktorá sa nachádza najbližšie k pacientovi
* privolanie asistencie sestra-lekár, sestra-SBS z osobnej jednotky alebo z pevného terminálu na každej izbe
* variabilná zmena konfigurácie systému bez obmedzenia prevádzky systému
* pridelenie povinností, práv a prevádzky pre personál na základe osobného čísla
* výšená mechanická odolnosť komponentov systému, údržba a dezinfekcia bežne používanými prostriedkami
* systém je schopný detekovať opustenie budovy klientom
* systém je schopný detekovať pád klienta

Systém má pozostávať z:

11 jednotiek pre personál – sestry, lekári

116 jednotiek pre klientov na privolanie pomoci

2 opakovačov rádiového signálu

1 Obslužného servera

Systém je navrhnutý ako funkčný celok bez potreby dodatočných poplatkov a potreby dopĺňania práv alebo licencií a je plne otvorený pre ďalšie doplnenie požiadaviek, komponentov a pod.

Obhliadka miesta realizácie sa doporučuje. Kontaktná osoba podľa bodu 1.

**4. Miesto a termín dodania služby:**

Miesto: Domov dôchodcov a DSS pre dospelých - Sereď

Termín dodania: do 60 dní od začatia prác

**5. Komplexnosť dodávky:**

Uchádzač predloží ponuku na celý predmet zákazky.

1. **Predpokladaná hodnota zákazky: do 24 873,37 eur bez DPH**

**7. Lehota na predkladanie ponúk:**

Do 21.8.2018 do 9.45 hod. na podateľňu Úradu Trnavského samosprávneho kraja, Starohájska č.10, 917 01 Trnava v zalepenej obálke s heslom: „Tiesňové volanie pavilón "C" a "D"“ pre DD a DSS Sereď - súťaž – „NEOTVÁRAŤ“.

**8. Otváranie obálok s ponukami:**

Dňa 21.8.2018 o 10.00 hod. na adrese Trnavský samosprávny kraj, Starohájska č.10, 917 01 Trnava.

1. **Podmienky financovania predmetu zákazky:**

Predmet obstarávania bude financovaný z prostriedkov rozpočtu TTSK, verejný obstarávateľ neposkytuje zálohové platby, splatnosť faktúr do 30 dní od doručenia faktúry objednávateľovi.

1. **Podmienky účasti uchádzačov:**

**Osobné postavenie uchádzačov vrátane požiadaviek týkajúcich sa zápisu do profesijného alebo obchodného registra**

*Informácie a formálne náležitosti nevyhnutné na splnenie podmienok účasti*:

Uchádzač musí spĺňať podmienku účasti týkajúce sa osobného postavenia uvedené v § 32 ods. 1 písm. e) - je oprávnený dodávať tovar, uskutočňovať stavebné práce alebo poskytovať službu, podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

1. **Ďalšie požiadavky na obsah ponuky:**

• samostatný list, na ktorom je uvedený názov alebo obchodné meno, adresa alebo sídlo uchádzača a návrh na plnenie stanoveného kritéria

Všetky doklady musia byť predložené v štátnom jazyku.

1. **Kritéria na hodnotenie ponúk:**

najnižšia celková cena za predmet zákazky v Eur s DPH

(ak uchádzač nie je platcom DPH, uvedie to v ponuke)

**13. Ďalšie informácie:**

Verejný obstarávateľ si vyhradzuje právo zrušiť použitý postup zadávania zákazky aj vtedy, ak sa zmenili okolnosti, za ktorých sa vyhlásilo verejné obstarávanie. Verejný obstarávateľ si vyhradzuje právo neprijať ani jednu z predložených ponúk, ak nebudú zodpovedať finančným možnostiam verejného obstarávateľa. Pre všetky prípadné požiadavky uvedené v tejto výzve – súťažných podkladoch, ktoré sa viažu na konkrétneho výrobcu, výrobný postup, značku, patent, krajinu platí, že boli uvedené za účelom dostatočne presného a zrozumiteľného opisu predmetu zákazky a v ponuke môžu byť predložené tieto alebo ekvivalentné.

Prílohy: Cenová ponuka (výkaz výmer)

Mgr. Marta Némethová

riaditeľka